Diari Oficial de la Generalitat Valenciana


Sumari del DOGV 3901, del 20-12-2000 (2000/10906)

Informació pública de la suspensió de llicències d'obres, instal·lació i funcionament de radiocomunicació de telefonia mòbil al terme municipal d'Albatera.
-----------------------------------------------------------------------------------------------------------------------------------------------------------

### Dades del document

Número de DOGV
:   3901

Data del DOGV
:   20-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10550


Organisme emissor
:   Ajuntament d'Albatera

Tipus de document
:   Anunci

Informació pública de la suspensió de llicències d'obres, instal·lació i funcionament de radiocomunicació de telefonia mòbil al terme municipal d'Albatera. [2000/A10313]
  
Francisco García Gelardo, alcalde president de l'Ajuntament d'Albatera, Alacant, fa saber:
  
Que la Comissió de Govern de data 13 de novembre de 2000, ha adoptat entre altres l'acord que té la part dispositiva següent:
  
«Suspensió de llicències d'obres, instal·lació i funcionament de radiocomunicació de telefonia mòbil al terme municipal d'Albatera.
  
La Comissió de Govern acorda:
  
Primer
  
Acordar la suspensió cautelar de l'atorgament de llicències d'obres per a instal·lacions de radiocomunicació de telefonia mòbil al terme municipal, d'acord amb les previsions de l'acord 152 del RCPV, aprovat pel Decret 201/1998, de 15 de desembre, del Govern Valencià.
  
Segon
  
Acordar iniciar els tràmits per a l'ajustament de la normativa urbanística local de desenvolupament a la legislació sobre telecomunicacions.
  
Tercer
  
Disposar la publicació d'aquest edicte en el Diari Oficial de la Generalitat Valenciana, de conformitat amb el que disposa l'article 57 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quart
  
Traslladar-ho als serveis tècnics municipals per a l'estudi i redacció d'una ordenança municipal per a la instal·lació i funcionament d'instal·lacions de radiocomunicació de telefonia mòbil al terme municipal d'Albatera.»
  
Contra aquest acord poden utilitzar-se les següents vies d'impugnació:
  
- Interposar davant de la Comissió de Govern un recurs de reposició en el termini d'un mes, a partir de l'endemà de la notificació expressa de l'acte de què s'ha sol·licitat la revisió; caldrà entendre que es desestima aquest acte si no es produeix la resolució i notificació expressa en el termini d'un mes des de la seua interposició.
  
- Interposar davant de l'òrgan jurisdiccional competent un recurs contenciós administratiu, bé en el termini de dos mesos, comptadors des de l'endemà de la notificació de l'acte que s'impugne, o la resolució expressa del recurs potestatiu de reposició, si pertoca, interposat, bé en el de sis mesos des de l'endemà de la data en què s'ha d'entendre desestimat presumptament aquest últim.
  
Tot això, sense perjudici de poder utilitzar altres mitjans d'impugnació si ho estimeu convenient, i del que s'estableix respecte de la competència territorial dels jutjats i tribunals d'aquest ordre en l'article 14 de la Llei 29/1998, de 13 de juliol.